ירושלים ורשה ירושלים
בכיפת החושך.; אצל מנורת הערב הקטנה, האהילית, קול יישמע:; "ירושלים, ורשה, ירושלים". באוזניך יתנגן.; ואתה, כינורות המון באים עדיך.; נבלים וענבלים יעשו ימיך.; טלית, קבר, טלית.; מה אתה ורשה, אתה ירושלים.; אתה שמי שמיים ואדמת בכה.; קמור, קעור, קמור, קעור.; כיפה אתה - זהב, כסף.; זהב, כסף.; אש אתה - אש התמיד.; דבש אתה - דבש ועוקץ.; מה אתה ורשה, אתה ירושלים.; אתה ים עיניים וחשכת קבר.; איגרא רמא, בירא עמיקתא.; איגרא רמא, בירא עמיקתא; שב והולך. והולך ושב.; ורשה, ירושלים, ורשה.; אתה שלג, אש וחולות זהב.; ורשה, ירושלים, ורשה.; ואתה פתאום. ואתה צפוי.; ואתה מיתר נמתח, רפוי.; ירושלים, ורשה, ירושלים.; רץ ונופל אפיים.; וקם ובוחר חיי נצח.; חבול וקרוע. גלוי פצע.; ירושלים, ורשה, ירושלים, קולן יישמע.; באוזניך, אבן מקלע.; ופיך רגב. ועפר עיניך.; ואתה, אמן. אמן סלה.; 